ಲಡಾಖ್ ಆಯ್ತು ಈಗ ಉತ್ತರಾಖಂಡ್ ನಲ್ಲಿ ಕಂಡುಬಂದಿತು ಚೀನಾ ಕಟ್ಟಡ ನಿರ್ಮಾಣ ಚಟುವಟಿಕೆ ಉತ್ತರಾಖಂಡ್: ಈಶಾನ್ಯ ಲಡಾಖ್ ನ ಗಡಿ ಭಾಗದಲ್ಲಿ ಚೀನಾ ಕಟ್ಟಡ ನಿರ್ಮಾಣ ಚಟುವಟಿಕೆಗಳು ಬೆಳಕಿಗೆ ಬಂದ ಬೆನ್ನಲ್ಲೇ ಉತ್ತರಾಖಂಡ್ ಗೆ ಸೇರಿಕೊಂಡಂತೆ ಇರುವ ಗಡಿ ಭಾಗದಲ್ಲಿಯೂ ಚೀನಾ ಚಟುವಟಿಕೆಗಳು ಭರದಿಂದ ಸಾಗಿದೆ. ನೇಪಾಳದ ಟಿಂಕರ್ಲಿಪು ಪಾಸ್ ಗೆ ತೀರಾ ಹತ್ತಿರದಲ್ಲಿರುವ ಚೀನಾ ಭಾಗದಲ್ಲಿ ಗುಡಿಸಲು ತರಹದ ರಚನೆಗಳು ಕಂಡುಬಂದಿದೆ. ಭಾರತೀಯ ಭದ್ರತಾ ಪಡೆಗಳು ಚೀನಾ ಲಿಬರೇಷನ್ ಸೇನೆಯ ಸಿಬ್ಬಂದಿಗಳ ಚಟುವಟಿಕೆಗಳ ಮೇಲೆ ಕಣ್ಣಿರಿಸಿವೆ. ನೇಪಾಳಭಾರತದ ಗಡಿಗೆ ಹೊಂದಿಕೊಂಡಂತೆ ಇರುವ ಲಿಪು ಲೇಖ್ ಬಳಿ ಚೀನಾದ ಸೇನಾ ಸಿಬ್ಬಂದಿ ನಿಯೋಜನೆ ಮಾಡಿದ್ದು 150 ಲೈಟ್ ಕಂಬೈನ್ಡ್ ಆರ್ಮ್ಸ್ ಬ್ರಿಗೇಡ್ ನ್ನು ನಿಯೋಜನೆ ಮಾಡಿದೆ.